### 6.     Beslutning om anlægsbudget til etape 2  af renoveringen af Kalundborg vesthavn

**Åbent**

Sagsnr.: 326-2020-67119       J.nr.: 08.03.26           Dokumentnr.:
326-2021-26347

**Sagstype**

Beslutning.

**Resume og sagens baggrund**

Den politiske styregruppe for den bynære havnepark har
behandlet skitseprojektet for etape 2 i ombygningen af den gamle vesthavn i
Kalundborg. Styregruppen har truffet beslutning om projektet og fremsender
sagen til Økonomiudvalget og Kommunalbestyrelsen med henblik på, at der
bevilges de nødvendige midler til gennemførelse af etape 2.

**Indstillinger**

Direktøren indstiller, at det besluttes at afsætte
yderligere 18,379 mio. kr. på investeringsoversigten i budget 2022, så etape 2
af havneprojektet kan gennemføres i overensstemmelse med den politiske
styregruppes beslutning.

**Behandling**

Økonomiudvalget, Kommunalbestyrelsen.

**Sagsfremstilling**

Etape 2 omfatter de ydre værker, d.v.s. [adresse], estakade
mod vest, [adresse], estakade mod øst og bølgeskærm ud for indsejlingen. De
ydre værker afgrænser havnebassinet og med tilføjelse af [adresse], estakade
mod øst og bølgeskærm, skabes der rolig vand i bassinet.

Den politiske styregruppe behandlede skitseprojektet samt to
alternative udformninger af [adresse] og valgte alternativ 2, som indebærer, at
[adresse] bliver bredere og tilpasses havnebad og kajakpolobane. Projektet er
vist i tegning 103.

Kommunalbestyrelsen har afsat i alt 16,091 mio. kr. i 2021
og 2022. Dertil kommer et restbeløb fra renoveringen af kajen, så der i alt er
17,191 mio. kr. til rådighed. Rådgiverne, der har udarbejdet skitseprojektet,
anslår anlægssummen til 35,57 mio. kr. Kommunalbestyrelsen skal derfor afsættes
yderligere 18,379 mio. kr. for at gennemføre projektet.

Den politiske styregruppe besluttede, på mødet den 28.
januar 2021, at fremsende sagen til Økonomiudvalget og Kommunalbestyrelsen med
bemærkning om, at der arbejdes for at begge etaper (2A/2B) gennemføres i samme
byggeperiode og at den ekstra økonomi indarbejdes i budget 2022.

Hvis Kommunalbestyrelsen beslutter at afsætte det resterende
beløb i budget 2022, vil administrationen gå videre med udarbejdelse af
udbudsmateriale og gennemførelse af licitation, med henblik på byggestart i
efteråret 2021. Administrationen vil fremlægge frigivelse af bevilling og evt.
fremrykning, når licitationen er gennemført.

**Økonomiske konsekvenser**

Der er på investeringsoversigten for 2021-2024 afsat 12,441
mio. kr. i 2021 og 3,650 mio. kr. i 2022, i alt 16,091 mio. kr. Der forventes
et restbeløb i 2020 på 1,1 mio. kr. til renovering af den gamle [adresse]. I alt
17,191 mio. kr. De resterende 18,379 mio. kr. skal afsættes i budget 2022
indenfor anlægsrammen.

**Økonomiudvalgets møde den 10.
februar 2021:**

Anbefales.

**Bilag**

|  |  |
| --- | --- |
| 103C.Situationsplan, Fremt.forhold.Renovering af Kalundborg Vesthavn\_Etape II\_13 | 326-2020-346629 |